Нобэ
1717 гъэм Пётр Езанэм и унафэкIэ Урысейм къыщыдэкIащ щIалэгъуалэр гъэсэнымрэ егъэджэнымрэ теухуа чэнджэщхэр зэрыт тхылъыр.
1789 гъэм Вашингтон Джордж США-м и япэ президенту хахащ.
1824 гъэм Бостон (США) щыщ IэпщIэлъапщIэ икIи хьэрычэтыщIэ Гудрич хьэфэм къыхэщIыкIа кIэлош ищIри, ар цIыхухэм яригъэлъэгъуащ. ИужькIэ а вакъэ лIэужьыгъуэм дуней псом щIэупщIэшхуэ щиIэ хъуащ.
1935 гъэм Москва и метром и япэ мафIэгур ирикIуащ.
1945 гъэм Кърымым къыщызэIуахащ СССР-м, США-м, Инджылызым я лIыщхьэхэр зыхэт Ялтэ конференцыр.
1948 гъэм Великобританием Цейлоныр хуит ищIащ (республикэ хъуа нэужь и цIэри ихъуэжащ — Шри-Ланка фIащащ).
1985 гъэм ООН-м унафэ къищтащ щэху кърагъэIуэтэн щхьэкIэ цIыхум залымыгъэ кIэлъызехьэныр мыдэным теухуауэ.
Журналист, КъБР-м щэнхабзэмкIэ щIыхь зиIэ и лэжьакIуэ Белгъэрокъуэ Евгение къыщалъхуа махуэщ.
ТхакIуэ, зэдзэкIакIуэ, КъБР-м щэнхабзэмкIэ щIыхь зиIэ и лэжьакIуэ Мэлбахъуэ Елбэрд къызэралъхурэ илъэс 75-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык бзыгъэу щыщытынущ. ЩIыIэр махуэм градуси 10 — 6, жэщым градуси 9 — 5 щыхъунущ.
